·Overførsel fra EU-budgettet (tilførselsbeløb) på 137,8 mio. EUR for at tilpasse fonden til målbeløbet på 9 % af de samlede udestående forpligtelser.

Ved Rådets forordning (EF, Euratom) nr. 480/2009 af 25. maj 2009 (kodificeret udgave) (herefter "forordningen") blev der oprettet en garantifond for aktioner i forhold til tredjeland (herefter "fonden") med henblik på at betale EU's kreditorer, hvis modtageren af et lån, der er ydet eller garanteret af EU, ikke opfylder sine forpligtelser. I overensstemmelse med forordningens artikel 7 har Kommissionen overdraget den finansielle forvaltning af garantifonden til Den Europæiske Investeringsbank (EIB) ved en aftale indgået mellem Fællesskabet og EIB den 25. november 1994, som efterfølgende blev ændret den 23. september 1996, 8. maj 2002, 25. februar 2008 og 9. november 2010 (herefter "aftalen").

I februar og marts 2018 blev der udbetalt i alt 10,6 mio. EUR i to træk for misligholdte betalinger i Syrien (henholdsvis 3,2 mio. EUR og 7,4 mio. EUR, inkl. bøder udstedt af EIB).

Den 15. januar 2018 blev et beløb på 0,14 mio. EUR, som var blevet inddrevet fra Enfidha-lufthavnen, krediteret garantifonden. Beløbet blev godkendt som et aktiv (tilgodehavende) på fondens balance pr. 31. december 2017.

For at tilpasse fonden til de 9 % af de samlede udestående forpligtelser blev der opført et beløb på 137,8 mio. EUR (beregnet ud fra de garanterede udestående transaktioner pr. 31. december 2016) til fondsbidrag på 2018-budgettet. Beløbet blev godkendt af Rådet og Europa-Parlamentet og opført som et aktiv (tilgodehavende) på fondens balance pr. 31. december 2017.

I 2017 betalte Kommissionen 28,7 mio. EUR til EIB for tre træk på et misligholdt lån til Enfidha-lufthavnen (Tunesien).

·Interventioner fra fonden for at dække misligholdte forpligtelser til et samlet beløb på 86,4 mio. EUR.

Der udarbejdes et prækonsolideret regnskab for fonden med det formål at medtage regnskabsmæssige transaktioner, som ikke indgår i det fondsregnskab, der udarbejdes af EIB (se arbejdsdokumentet). Det indgår i EU's konsoliderede regnskab.

·Driftsomkostningerne omfatter primært EIB-administrationsgebyrer (0,9 mio. EUR) og EIB's inddrivelsesgebyr (1,5 mio. EUR, se punkt 2.2), periodiserede EIB-inddrivelsesgebyrer (0,5 mio. EUR) og depot og revisionsudgifter (0,2 mio. EUR).

·De finansielle indtægter hidrører primært fra renteindtægter fra investeringsporteføljen (8,8 mio. EUR), realiserede gevinster på salg af finansielle aktiver (9,2 mio. EUR) og periodiserede morarenter på beløb, der er overdraget ved subrogation (11,7 mio. EUR).

·De finansielle omkostninger omfatter hovedsagelig tab på beløb overført til EU ved subrogation i 2017 (se punkt 5) og renteudgifter på kontanter og likvide midler (1,0 mio. EUR).

4.Finansstyring af garantifonden

4.1.Investeringspolitik

Fondens likvide midler investeres i overensstemmelse med de principper for forvaltning af fondens midler, der er fastlagt i bilaget til aftalen, som ændret. Således skal 20 % af fondens midler placeres i kortfristede investeringer (højst ét år). Disse investeringer omfatter værdipapirer med variabel rente uanset deres løbetid og fastforrentede værdipapirer med en restløbetid på højst ét år uanset deres oprindelige løbetid. Af hensyn til ligevægten mellem de forskellige instrumenter, som sikrer den nødvendige likviditet, placeres mindst 100 mio. EUR i pengemarkedsinstrumenter, især som bankindskud.

Op til 80 % af fondens midler kan placeres i en portefølje af obligationer med en restløbetid på højst 10 år og 6 måneder fra betalingsdatoen. Den gennemsnitlige varighed af placeringen af alle fondens aktiver må ikke overstige 5 år. Investeringerne i obligationer bør overholde specifikke kriterier vedrørende likviditet, kreditkvalitet, modparternes egnethed og koncentrationsbegrænsninger. For at sikre en passende risikofordeling må det samlede beløb, der investeres i obligationer udstedt at den samme udsteder, ikke overstige 10 % af porteføljens samlede nominelle værdi.

4.2.Resultat og markedsudvikling

Året 2017 var kendetegnet ved stigende afkast på de europæiske markeder for fastforrentede værdipapirer, men dette blev opvejet af en indsnævring af kreditspændene til historisk lave niveauer.

Udsvingene i rentesatser blev påvirket af politiske begivenheder, bl.a. valgene i Nederlandene, Frankrig og Tyskland, forventningerne om lavere køb af aktiver fra centralbankernes side og en forbedring af det globale økonomiske miljø. Den tyske obligationsrentekurve steg med 14, 33 og 22 basispoint for løbetider på henholdsvis 2, 5 og 10 år (såkaldt "Bear Steepening"). 2017 var kendetegnet ved den laveste markedsvolatilitet i historien, men den understøttes af en lav makroøkonomisk volatilitet.

Skønt der fortsat ventes stor politisk usikkerhed i 2018 som følge af bl.a. det italienske valg, burde den globale økonomi fortsætte med at vokse i et hurtigere tempo end det gennemsnitlige. Der er generel enighed på markedet om, at der i euroområdet forventes en vækst på 2,2 % i 2018 efter en vækst på 2,4 % i 2017. Samtidig skulle inflationen forblive dæmpet på omkring 1,5 % og altså ligge under ECB's mål på 2 %. Trods faldende arbejdsløshed vokser pristrykket ganske langsomt, efterhånden som Phillipskurven flader ud. Dette kunne blive modvirket af en oliepris, der stiger til set højeste niveau i fire år.

De store centralbanker fører stadig en lempelig pengepolitik med løbende køb af aktiver, om end en normalisering allerede er begyndt. Amerikanske Federal Reserve forventes at hæve renten tre gange i 2018, og ECB vil fortsætte med at opkøbe aktiver for 30 mia. EUR om måneden indtil september 2018. ECB nedsatte sin månedlige opkøb fra 60 mia. EUR til 30 mia. EUR fra januar 2018, men hertil kommer reinvesteringer af indfrielser på 15 mia. EUR om måneden, hvilket gør faldet mindre signifikant. Pessimistiske ECB-referater fra december og efterfølgende kommentarer øger sandsynligheden for, at den kvantitative lempelse ophører i september 2018 eller senest inden årets udgang.

I 2018 kan de europæiske statsobligationsrenter stige yderligere, hvis de stærke økonomiske nøgletal og forventningerne om stigende inflation på grund af højere oliepriser bliver bekræftet. Kurverne kan "bear steepen", da den korte ende af rentekurven er stærkere forankret i "forward guidance". Centralbankernes køb af aktiver er fortsat til støtte for rentespændene i første halvdel af 2018, men de nuværende historisk lave niveauer kan begynde at normalisere sig og blive større, efterhånden som september nærmere sig, på hvilket tidspunkt ECB sandsynligvis vil bringe den kvantitative lempelse til ophør.

Pengemarkedsrentens udvikling i 2017 (kilde: Bloomberg)

Afkastet af fondens portefølje blev målt i forhold til dens aktuelle markedsværdi. I 2017 leverede porteføljen et årligt afkast på 0,1624 % MTM og overgik dermed sit benchmark med +6,58 basispoint (se afsnit 2.4.2 om resultater i arbejdsdokumentet fra Kommissionens tjenestegrene for flere oplysninger om udviklingen det år). Fondens benchmark er primært et sammensat indeks baseret på iBoxx-indekser (især indekser baseret på statsobligationer i euro udstedt i eurozonen og på garanterede investeringer i euro) og EURIBID for den kortfristede eksponerings vedkommende.

5.Træk på garantifonden

Syrien

Efter at situationen i Syrien blev forværret, vedtog Rådet for Udenrigsanliggender, Europa-Parlamentet og Rådet i 2011 flere afgørelser om at forbyde udbetalinger fra EIB som led i eksisterende låneaftaler, ligesom EIB's aftaler om teknisk bistand til statslige projekter i Syrien blev suspenderet. De restriktive foranstaltninger blev senere fastlagt ved Rådets forordning (EU) nr. 36/2012 af 18. januar 2012, som ændret.